stanford-oval/wikipedia huggingface dataset:
ארז (קיבוץ)
הקרב להצלת הקיבוץ במהלך מתקפת חמאס

ב-7 באוקטובר 2023, פתח ארגון הטרור חמאס במתקפת פתע על ישראל, שכללה גם ניסיון פלישה לקיבוץ ארז על מנת לבצע בו טבח ולחטוף שבויים. חברי כיתת הכוננות של הקיבוץ זיהו בשלב מוקדם את הגעתם וניהלו עמם קרב שבמהלכו הצליחו לבלום את חדירת המחבלים. אחד מחברי כיתת הכוננות, אמיר נעים, נהרג בקרב. כמו כן, נפצעו בקרב ארבעה מחברי כיתת הכוננות בדרגות פציעה שונות.
ראו גם

קטגוריה:ארז (קיבוץ): אישים
לקריאה נוספת

צבי אילן, 78 טיולים ברחבי ישראל, הוצאת עם עובד, 1975, עמ' 270.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964
↑  בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
↑  מקום בלב (משמעויות שמות ישובים בקווי העימות), באתר האקדמיה ללשון העברית
↑  מועצה אזורית שער הנגב, מועצה אזורית שער הנגב - קיבוץ ארז
↑
↑  מועצה אזורית שער הנגב, ארז
| --- | --- |
בקרת זהויות :  NLI: 987007533311805171
דרור מורג

| --- | --- |

 לידה:  18 באפריל 1979 (בן 45) ירושלים, ישראל 
 מדינה:  ישראל 
 השכלה:  האוניברסיטה העברית בירושלים  אוניברסיטת תל אביב 
 מפלגה:  מרצ 
 
דרור מורג (נולד ב-18 באפריל 1979) הוא ראש המחלקה למעורבות חברתית ותיקון עולם בהסתדרות הציונית העולמית, חבר הנהלת ההסתדרות הציונית העולמית וחבר הנהלת הסוכנות היהודית. כיהן בעבר כמזכ"ל מפלגת מרצ, מנכ"ל מרכז הרצל ויו"ר המועצה הציונית בישראל.
ביוגרפיה

נולד בירושלים וגדל ברעננה. לאחר סיום לימודיו בתיכון אוסטרובסקי שברעננה בשנת 1997 יצא במסגרת תנועת המחנות העולים לשנת שירות בקיבוץ בית קשת. בשנת 1998 התגייס לצה"ל ושירת במסגרת מסלול נח"ל כחבר בגרעין תבור. עם תום שירותו הצבאי יצא לחמש שליחויות מטעם הסוכנות היהודית במחנות הקיץ "רמה" של התנועה הקונסרבטיבית.
בשנת 2006 השלים תואר ראשון ביחסים בין-לאומיים ומזרחנות באוניברסיטה העברית בירושלים. בשנת 2009 סיים תואר שני במדיניות ציבורית עם התמחות בניהול סכסוכים וגישור באוניברסיטת תל אביב.
ביוגרפיה > פעילות ציבורית

בשנת 2003 הצטרף למפלגת מרצ, לאחר שעבר אליה ממפלגת העבודה ביחד עם יוסי ביילין. בשנים 2006–2010 שימש מזכ"ל הברית העולמית של מרצ בהסתדרות הציונית העולמית (המוסדות הלאומיים).
בשנת 2010 נבחר לשמש כחבר הנהלת ההסתדרות הציונית וחבר הנאמנים של הסוכנות היהודית מטעם הברית העולמית של מרצ. בשנים 2010–2011 כיהן בתפקיד יו"ר ומנכ"ל בפועל של המועצה הציונית בישראל.
בשנים 2011–2015 שימש מורג כמזכ"ל מפלגת מרצ. בשנתו הראשונה לקדנציה כיהן לצד היו"ר חיים אורון (ג'ומס) ובהמשך הקדנציה כיהן לצד יו"ר המפלגה זהבה גלאון. בשנים 2015–2021 כיהן כיו"ר ועדת הכספים של המפלגה.
כיהן כמנכ"ל מטה הבחירות של מרצ במערכת הבחירות לכנסת ישראל בשנת 2013, שבהן מרצ בראשות זהבה גלאון עלתה משלושה לשישה מנדטים. שימש יו"ר מטה הבחירות של מרצ תחת כהונתה של זהבה גלאון כיו"ר המפלגה במערכת הבחירות לשלטון המקומי בשנת 2013. במערכת הבחירות לכנסת ישראל בשנת 2015 כיהן כמנכ"ל מטה הבחירות של מרצ.
כיהן כיו"ר מטה הבחירות של מרצ תחת כהונתה של תמר זנדברג כיו"ר המפלגה במערכת הבחירות לשלטון המקומי בשנת 2018.
בשנת 2015 נבחר מטעם מרצ לייצג את הברית העולמית של מרצ כנציג הבכיר במוסדות הלאומיים. בין השנים 2015–2016 כיהן כמנכ"ל מרכז הרצל.
בשנים 2016–2020 שימש ראש המחלקה למפעלים ציוניים בהסתדרות הציונית העולמית. בשנת 2020 נבחר בשנית לייצג את מרצ במוסדות הלאומיים, והוא עומד מאז בראשות המחלקה למעורבות חברתית ותיקון עולם וכחבר הנהלת הסוכנות היהודית. עם הקמת ממשלת השינוי ביוני 2021 יצא לחל"ת למשך שנה. בתקופה זאת כיהן כראש המטה של השרה להגנת הסביבה תמר זנדברג וסייע בהקמת המערכת וכניסתה לתפקיד. ביוני 2022 חזר לתפקידו בהסתדרות הציונית העולמית כראש המחלקה למעורבות חברתית ותיקון עולם.
במסגרת פעילותו הציבורית מכהן וכיהן בתפקידים ציבוריים נוספים: יו"ר הוועד המנהל של הברית העולמית של מרצ, חבר דירקטוריון הגימנסיה העברית הרצליה, חבר דירקטוריון תרבות לישראל בע"מ, חבר בוועדת קשרי ממשל ובוועדת נכסים וחברות בחבר הנאמנים של הסוכנות היהודית, היה חבר דירקטוריון חברת עידוד בע"מ, היה חבר דירקטוריון ויו"ר ועדת כספים של חברת דרומה צפונה בע"מ. היה אחד משבעת מייסדי ארגון ישראל חופשית ולשעבר חבר הוועד המנהל. היה סגן נשיא IUSY‏ (International Union of Socialist Youth).
מורג היה בין המארגנים של משלחת נשים ישראליות לאו"ם, שנוסדה כדי לחשוף את פשעי המלחמה המיניים שבוצעו במהלך מתקפת חמאס על ישראל ב-7 באוקטובר 2023. המשלחת ביקרה באו"ם בדצמבר 2023, לרגל יום המאבק הבינלאומי למניעת אלימות נגד נשים. בשנת 2024 יזם והקים קרן פילנתרופית מעגלית להשקעה ביוזמות SEED לקידום נשים ושוויון מגדרי בשם קרן ניצן, שנועדה לעודד ולייצר סביבה תומכת, מצמיחה ושוויונית.
בת זוגו של דרור מורג היא קטי פיאסצקי, חברת מועצת העיר בת ים. לזוג שני ילדים, נטע וזואי. מתגוררים בבת ים.
הערות שוליים

↑  דרור מורג, באתר ההסתדרות הציונית העולמית
1 2  איילת רוטה-גבאי, שמאלני, ציוני, בת ימי: דרור מורג חושב שאין סתירה, ומנסה לעשות ציונות מסוג חדש, באתר mynet‏ בת ים, 30 באפריל 2017
↑  השרה להגנת הסביבה תמר זנדברג החליטה למנות לתפקיד המנכ"לית בפועל של המשרד להגנת הסביבה את גלית כהן, באתר המשרד לאיכות הסביבה, ‏17 ביוני 2021
↑  חבצלת דמארי, נקראו לדגל, באתר ynet, 17 באפריל 2024
↑    הודיה כריש חזוני, ‏משלחת נשים ישראליות תביא לאו"ם את הסיפור המושתק של האלימות המינית מצד חמאס, בעיתון מקור ראשון, 2 בדצמבר 2023
↑  קרן ניצן, באתר nitzanfoundation.org.il
אורי רונן

| --- | --- |

 לידה:  18 במאי 1988 (בן 36) 
 מוקד פעילות:  ישראל 
 מקום לימודים:  המכללה האקדמית ספיר 
 סוגה:  קאנטרי פולק 
 שפה מועדפת:  עברית 
 www.orironen.com
 
אורי רונן (נולד ב-18 במאי 1988) הוא מוזיקאי ישראלי, זמר, מלחין, פזמונאי, מפיק, מגיש פודקאסט וסולן להקת אורי רונן והפולק סטונרס.
ביוגרפיה

רונן גדל ביישוב בת חן, שבמועצה האזורית עמק חפר, בן זקונים לצד אח ואחות. למד בתיכון קריית חינוך ע"ש בן-גוריון שבעמק חפר. הוא שירת בצה"ל בחיל מודיעין השדה בין השנים 2007–2010. כשהשתחרר מצה"ל יצא רונן למסע חובק עולם, שנמשך כארבע שנים שבמהלכן כתב והלחין את רוב שיריו, שיופיעו בהמשך באלבום הבכורה שלו "Walk & Found".
קריירה מוזיקלית

בשנת 2014 החל את לימודיו במכללת ספיר במסלול תרבות, יצירה והפקה. בעקבות התואר עבר רונן להתגורר בשדרות והחל בשיתוף פעולה עם מוזיקאים ויוצרים מהמכללה. כמו כן הוציא באותה שנה את הסינגל הראשון שלו “Colorful Sparks” שזכה להשמעות בתחנת 88FM.


בשנת 2016 הוציא רונן את הסינגל "I Have a Friend" שיצא לאור בקליפ עצמאי שהופק על ידיו וע"י סטודנטים מהמסלול לקולונוע וטלוויזיה במכללת ספיר. באותה שנה הקים את להקתו "אורי רונן והפולק סטונרס". 

בשנת 2017 יצא הסינגל הראשון של הלהקה "The Land of No(r)way" בסגנון קאנטרי פולק.

בשנת 2018 נבחר רונן ביחד עם להקתו לחמם את להקות פול טראנק וג'יין בורדו. באותו קיץ הופיעה הלהקה בבמה המרכזית בפסטיבל הבלוז הראשון בשדרות שכמעט ובוטל בעקבות המצב הביטחוני. בסוף אותה השנה הודיע רונן שלהקתו תוציא לאור את אלבום הבכורה שלה בשנה שלאחר מכן.

בשנת 2019 הופיעה הלהקה בבמה המרכזית בפסטיבל סולם יעקב וסיימה בהצלחה קמפיין מימון המונים באתר הדסטארט. לקראת אותו פסטיבל, פרסמה הלהקה קליפ אנימציה חדש שכתב רונן בשיתוף עם נאור זנא שגם ביים. הקליפ הציג את הסינגל ״Walking Down the Mountain”, הראשון מתוך האלבום. באוקטובר של אותה שנה הוציאו רונן ולהקתו את אלבום הבכורה שלהם "Walk & Found". רונן הפיק ועיבד את כל שירי האלבום ביחד עם חברי הלהקה שגיא גולן (תופים), יעל מאייר (שירה וכלי הקשה), שי נמני (גיטרות), ליאורה לנדזבאום (שירה וצ'לו) ורותם לוי (בס). האלבום הוקלט באולפני Tonewood שבמושב גיאה ויצא בהפצה דיגיטלית תחת הלייבל Digistage. במאי 2024 הוציאה הלהקה את השיר "Burning Out", הראשון שלה מאז שחרור אלבום הבכורה. השיר נכתב בעקבות אירועי השבעה באוקטובר והקליפ עצמו צולם בחורבות של גלריית בארי בה הלהקה הופיעה מספר פעמים במהלך השנים. רונן בחר להקדיש את השיר לתושבי העוטף.
ייצוג אמנים

בעקבות אהבתו למוזיקה ולחיי הקהילה בעוטף עזה, פתח רונן ב-2018 עסק עצמאי שבו הוא מייצג מוזיקאים ולהקות דרומיות כגון שביט נוי ומאמא סוטרה, וגם נותן שירותי יח"צ, פגישות ייעוץ ובוקינג לאמני אינדי צעירים. מסוף שנת 2021 ובמהלך שנת 2022 הוא ניהל וייצג את הזמרת מיקה שדה.
הופעה מהגיהנום

בינואר 2021 השיק רונן בערוץ היוטיוב שלו ובפלטפורמות הסטרימינג את ההסכת "הופעה מהגיהנום". מוגש ביחד עם התסריטאי והמוזיקאי דניאל סלגניק, השניים מארחים מוזיקאים וקומיקאים שונים שמספרים על ההופעות הכי גרועות שלהם וסיפורים משעשעים שהם חוו במהלך הקריירה. החל משנת 2023 מגיש רונן את הפודקאסט לצד אביגיל קובארי, אור ליפל ועדי שיפר. הפרקים מצולמים ומוקלטים במכללת Just Music בתל אביב. משנת 2024 הפודקאסט משודר בגוף התקשורת רלוונט וביס פלוס.
דיסקוגרפיה

אלבומים
2019 - "Walk & Found"
סינגלים
2014 - "Colorful Sparks"
2016 - "I Have a Friend"
2017 - "The Land of No(r)way"
2018 - "Castles in the Air" (גרסת כיסוי לזמר הפולק דון מקלין)
2019 - "Walking Down the Mountain"
2019 - "Untouchable"
2020 - "Night Light Window Stripes"
2020 - "I Have a Friend (Live)"
2021 - "Matilda" (גרסת כיסוי להרכב הבריטי אלט-ג'יי)
2024 - "Burning Out"
2024 - "The Land of No(r)way (Live)"
2024 - "חלונות פתוחים" (מתוך אלבום האוסף "מנגינות לשעת חירום 2" בשיתוף עם המוזיקאית אור אדרי)
הערות שוליים

↑  שיר חדש ומופע לאורי רונן והפולק סטונרס | המכללה האקדמית ספיר, באתר www.sapir.ac.il
↑  פסטיבל הבלוז בשדרות: מצא את מקומו הטבעי, באתר ynet, 27 ביולי 2018
↑  אורי רונן והפולק סטונרס - אלבום בכורה!, באתר Headstart
↑  Ori Ronen & the Folk Stoners - Walking Down The Mountain, YouTube
↑  Ori Ronen (2024-05-07), Ori Ronen & the Folk Stoners - Burning Out, נבדק ב-2024-07-05
↑  שיר כאב, ‏2024-05-16
↑  רלוונט, באתר live.relevant.co.il
| --- | --- |
בקרת זהויות :  NLI: 987010305372505171  VIAF: 44149841841302840487   WorldCat (עם VIAF): 44149841841302840487 
הזמר מוקי מתארח בהופעה מהגיהנום
ווקסהול ויקטור

| --- | --- |

 מאפיינים כלליים
 יצרן:  ג'נרל מוטורס 
 מודל קודם:  ווקסהול וייוורן 
 מודל אחריו:  ווקסהול קרלטון 
 
ווקסהול ויקטור, שנת 1958, סדרה F
ווקסהול ויקטור, שנת 1960, סדרה F
ווקסהול ויקטור, סדרה F
ווקסהול ויקטור סטיישן, שנת 1960, סדרה F
ווקסהול ויקטור, סדרה FB
ווקסהול ויקטור, סדרה FB
ווקסהול ויקטור, סדרה FB, מבט לתא הנהג
ווקסהול ויקטור, סדרה FC
ווקסהול ויקטור, סדרה FC, מבט לתא הנהג
ווקסהול ויקטור, סטיישן, סדרה FC
ווקסהול ויקטור, סטיישן, סדרה FD
ווקסהול ויקטור, גרסת ונטורה - סדרה FD
ווקסהול ויקטור, סדרה FE
ווקסהול ויקטור, סטיישן, גרסת VX2300, שנת 1977
ווקסהול ויקטור (אנגלית: Vauxhall Victor) היא מכונית משפחתית גדולה, מתוצרת יצרנית הרכב ווקסהול מוטורס הבריטית, אשר יוצרה בין השנים 1957–1976.
"ווקסהול מוטורס" הייתה חברת-בת של ג'נרל מוטורס.
"ווקסהול מוטורס"

"ווקסהול מוטורס" משנת 2017 שייכת כמו יצרנית הרכב האחות אופל, לקבוצת PSA הצרפתית (פג'ו, סיטרואן, DS)
היסטוריה

ווקסהול ויקטור הוגדרה כמכונית המיוצאת ביותר מבריטניה. הדגם יוצא ל-ארצות הברית, אוסטרליה, קנדה, ניו זילנד, דרום אפריקה, אסיה - ישראל, ציילון (היום סרי לנקה), הודו, פקיסטן, מלזיה, תאילנד, סינגפור.
יוצרו 1,225,907 יחידות בכל הגרסאות, (מלבד לסדרה VX שיוצרה בשנים 1976-1978).
סגנון הגוף של ווקסהול ויקטור נלקח מהשברולט בל אייר שנת 1957.
בתקופה מוקדמת יותר, בשנים (1953-1986) ייצרה חברת ג'נרל מוטורס ב-גרמניה באמצעות חברת אופל את ה"אופל רקורד" שהיה דומה במספר פרמטרים (עיצוב ומכניקה) לווקסהול ויקטור.
גרסאות

ווקסהול ויקטור סדרה F שנת (1957) - 1961)
ווקסהול ויקטור סדרה FB שנת (1961–1964)
ווקסהול ויקטור סדרה FC שנת (1964) - (1967)
ווקסהול ויקטור סדרה FD שנת (1967) - (1972)
ווקסהול ויקטור סדרה FE שנת 1972–1976)
ווקסהול ויקטור סדרה VX שנת 1976 - 1978
גרסאות > סדרה F

הדגם הושק ב-28 בפברואר 1957
יוצרו 390,745 יחידות
גרסת 4 דלתות
גרסת 5 דלתות - סטיישן
מנוע 4 צילינדרים, 1,507 סמ"ק, המפיק 41 כ"ס
יחס דחיסה - 1:8.1
תאוצה 0-97 קמ"ש - 28.1 שניות
מהירות שיא - 119.7 קמ"ש
בולמי תוף בכל 4 הגלגלים
תמסורת ידנית - 3 מהירויות (ידית הגיר ממוקמת על מנוף מוט ההגה)
אורך הרכב - 4,242 מ"מ
גובה - 1,499 מ"מ
רוחב - 1,600 מ"מ
בסיס גלגלים - 2,489 מ"מ
גרסאות > סדרה FB

יוצרו 328,640 יחידות אשר הורכבו ב-בריטניה, אוסטרליה, בלגיה, דנמרק, פורטוגל, ניו זילנד, טרינידד, דרום אפריקה
גרסאות > סדרה FB > דגמים

גרסת 4 דלתות
גרסה ספורטיבית 4 דלתות - VX4 / 90 (מנוע 1,595 סמ"ק המפיק 71 כ"ס)
גרסת 5 דלתות סטיישן
גרסת 5 דלתות מסחרית
גרסאות > סדרה FB > מפרט טכני ומידות

מנוע הנעה אחורית, 4 צילינדרים, 1,508 סמ"ק המפתח 52 כ"ס
מנוע 4 צילינדרים, 1,598 סמ"ק, המפתח 54.8 כ"ס
יחס דחיסה 1:8.5
מנועיו של הווקסהול ויקטור FB ניתנו לבדפורד CA המסחרי
תמסורת ידנית - 4 מהירויות, ((GM אופל) (ידית הגיר ממוקמת על מנוף מוט ההגה)
תאוצה 0-97 קמ"ש - 22.6 שניות
מהירות שיא - 122.6 קמ"ש
בלמי דיסק מלפנים
מושב קדמי - ספסל (מושבים בודדים - אופציה בדגם הדה לוקס)
אופציה: פנסי ערפל, מנקה זכוכית, רדיו
אורך הרכב -4,394 מ"מ
גובה - 1,500 מ"מ
רוחב - 1,619 מ"מ
בסיס גלגלים - 2,540 מ"מ
גרסאות > סדרה FC

יוצרו 219,814 יחידות
מחיר מומלץ באנגליה - (1964) 822 לירות שטרלינג
גרסה ספורטיבית VX4 / 90 יוצרו 13,339 יחידות
גרסת 4 דלתות
גרסת 5 דלתות - סטיישן
גרסת 5 דלתות - מסחרית
מנוע 4 צילינדרים, 1,600 סמ"ק
תאוצה 0-97 קמ"ש - 20.4 שניות
מהירות שיא - 130 קמ"ש (דגם דה לוקס)
תמסורת ידנית 3 מהירויות, (ידית הגיר ממוקמת על מנוף מוט ההגה)
תמסורת ידנית 4 מהירויות
תמסורת אוטומטית
אורך הרכב - 4,437 מ"מ
רוחב - 1,645 מ"מ
גובה - 1,402 מ"מ
בסיס גלגלים - 2,540 מ"מ
משקל - 995 - 1,023 ק"ג
גרסאות > סדרה FD

דגם ויקטור FD
ווקסהול VX4 / 90 FD
ווקסהול Ventora FD (מפברואר 1968) (מזוהה עם צמיגים רחבים וגג ויניל שחור)
4 דלתות
5 דלתות סטיישן
5 דלתות מסחרית
יוצרו 198,085 יחידות
מנוע 1,600 סמ"ק (L OHC)
מנוע 4 צילינדרים, 2,000 סמ"ק, המפיק 82 כ"ס
מנוע 6 צילינדרים, 3,300 סמ"ק, (L OHV), המספק 92 כ"ס
תמסורת ידנית - 3 מהירויות
תמסורת ידנית - 4 מהירויות
תמסורת אוטומטית - 3 הילוכים תוצרת בורג-וורנר (במנועי 4 צילינדר, עד שנת 1969)
תמסורת אוטומטית GM Powerglide 3 - במנועי 6 צילינדרים משנת 1968, ובכל יתר המנועים מסוף שנת 1969
אורך הרכב - 4,489 מ"מ
גובה - 1,334 מ"מ
רוחב - 1,702 מ"מ
בסיס גלגלים - 2,591 מ"מ
משקל - 1,052 - 1,058 ק"ג
גרסאות > סדרה FE

השקה - חודש מרץ - 1972
יוצרו 44,078 יחידות בגרסת מנוע 1,800 סמ"ק ו-2,300 סמ"ק
יוצרו 11,376 יחידות בגרסת VX4 / 90
יוצרו 7,291 יחידות בגרסת ונטורה
יוצרו 693 יחידות בגרסת מנוע 3,300 סמ"ק
יוצרו 25,185 יחידות בגרסאות VX1800 ו-VX2300
גרסאות > סדרה FE > דגמים

ווקסהול ויקטור FE
ווקסהול VX4 / 90 FE
ווקסהול Ventora FE
ווקסהול VX1800 FE
ווקסהול VX2300 FE
גרסאות > סדרה FE > מפרט טכני ומידות

גרסת 4 דלתות
גרסת 5 דלתות סטיישן
גרסת 5 דלתות מסחרית
מנוע 1,759 סמ"ק
מנוע 2,279 סמ"ק
מנוע 2,793 סמ"ק
מנוע 3,294 סמ"ק
תמסורת ידנית 4 מהירויות
תמסורת אוטומטית
אורך הרכב - 4,540 מ"מ
רוחב - 1,700 מ"מ
גובה - 1,400 מ"מ
בסיס גלגלים - 2,667 מ"מ
בדגם ווקסהול ויקטור Ventora - הגה כח (משנת 1973)
גרסאות > סדרה VX

מנוע 4 צילינדרים, 1,800 סמ"ק המפתח 88 כ"ס
מנוע 2,279 סמ"ק המפתח 108 כ"ס ו-116 כ"ס
מהירות שיא - 161 קמ"ש
חגורות בטיחות
שיווק בישראל

בישראל שווקה הווקסהול ויקטור על ידי "חברת המזרח למכוניות ומסחר", באולמות תצוגה בתל אביב, חיפה וירושלים, החל מסוף שנות ה-50 של המאה ה-20 ועד שנות ה-70.
ראו גם

ווקסהול 10
ווקסהול 12
ווקסהול 14
ווקסהול ויוה
ווקסהול קרסטה
בדפורד CA
ווקסהול קרלטון
ווקסהול מוטורס
לקריאה נוספת

ווקסהול ויקטור 1957-1961  (How Stuff Works) - מודלים רכב - אוטו
ווקסהול ויקטור שנת 1966  (0:54), יו-טיוב
ווקסהול ויקטור שנת 1963  (0:51), יו-טיוב
ווקסהול ויקטור שנת 1962  (5:50 דקות), יו-טיוב
ווקסהול ויקטור שנת 1958-1959  (5:12 דקות), יו-טיוב
תצוגת דגמי ווקסהול ויקטור  (14:22 דקות), יו-טיוב
תצוגת דגמי ווקסהול ויקטור סדרת F  (20:27 דקות), יו-טיוב
ווקסהול ויקטור  (1:26 דקות), יו-טיוב
פרסומת לווקסהול ויקטור שנת 1962  (7:19 דקות), יו-טיוב
הערות שוליים

↑  מלבד לסדרה VX שיוצרה עד שנת 1978
↑  ווקסהול מוטורסft.com/topics/organisations/Vauxhall_Motors_Ltd
↑  ווקסהול מוטורסvauxhallcivicsociety.org.uk
↑  ווקסהול 1956 נהיגת יד, על המשמר, 29 ביולי 1956
↑  מודעת מכירה - ווקסהול ב-1971, דבר, 13 באוגוסט 1971
↑  סוכנות חדשה לשיווק ווקסהול , הַבֹּקֶר, 24 בדצמבר 1963
שישו ושמחו

ערך זה עוסק בפזמון למילים מן המקורות. אם התכוונתם לסדרת טלוויזיה, ראו .
"שישו ושמחו" הוא שיר שהלחין שייקה פייקוב למילים מן המקורות. השיר בוצע לראשונה על ידי ששי קשת בפסטיבל הזמר החסידי בשנת 1971, שם זכה במקום הראשון.
רקע

השיר בוצע לראשונה על ידי ששי קשת בפסטיבל הזמר החסידי השלישי, שנערך בשנת 1971. ששי קשת זכה עמו במקום הראשון בתחרות.
השיר מבוסס על הפיוט שמחברו לא ידוע – "אהלל אלהי ואשמח בו".
תחילתו במילים
פזמון
בשל תוכנו מושמע השיר תדירות בשמחת תורה.
השיר בספרי תווים

שייקה פייקוב, ארץ: משירי ארץ ישראל היפה, ישרא-תו, 1982. (הספר בקטלוג ULI)
הערות שוליים

↑  בחלק מכתבי היד – "וְגִילוּ" במקום "וְשִׂמְחוּ"
יעקב גדיש

| --- | --- |

יעקב גדיש
 לידה:  13 בינואר 1934 לבוצ'נה, אוקראינה 
 פטירה:  8 בינואר 2005 (בגיל 70) 
 מדינה:  ישראל 
 
יעקב גדיש (כ"ז בטבת ה'תרצ"ד, 13 בינואר 1934 – כ"ז בטבת ה'תשס"ה, 8 בינואר 2005), היה כלכלן ישראלי, יושב ראש ועדת גדיש שהציעה רפורמה במינהל מקרקעי ישראל.
ביוגרפיה

נולד בשנת 1934 בכפר לבוצ'נה (Ławoczne) שלמרגלות הקרפטים במחוז סטרי שבמזרח פולין כבן שישי. בגיל שש התייתם מאביו.
בזמן האקציה בלבוצ'נה, בספטמבר 1942, ברח מביתו להונגריה, וחי שם כשנתיים בזהות בדויה. בשנת 1944 הבריח את הגבול לרומניה עם קבוצת יהודים שארגנה תנועת השומר הצעיר. עלה לארץ ברכבת דרך בולגריה, טורקיה, סוריה ולבנון, עד שהגיע לארץ ישראל בינואר 1945, ונקלט ב"מוסד עלייה" של עליית הנוער. איבד בשואה את שאר משפחתו מלבד אחותו הגדולה, לושה.
בשנת 1950 הגיע לקבוצת יבנה עם חברת הנוער "אחיעזר" שהוקמה במוסד עלייה. הצטרף לגרעין עציון שהורכב מ"אחיעזר", בני יבנה הראשונים וחברי בני עקיבא. הגרעין השלים את שורותיה של קבוצת יבנה וגישר בין דור המייסדים ודורות הבנים. התגייס לצה"ל במסגרת גרעין נח"ל, ופגש את אשתו לעתיד חנה ורדי (גר). יעקב וחנה הקימו את ביתם בקבוצת יבנה ושם נולדו חמשת ילדיהם.
היה פלח וחקלאי בלב ובנפש. בגיל צעיר קיבל על עצמו את ניהול שדות הפלחה בנגב שיבנה עיבדה באותן השנים, שם גם נכווה בצורה קשה בעת שניסה להציל קומביין שנשרף. בהמשך עבד בענף גידולי השדה, הקים את מדגרת ההודונים "יפה-הוד", ומאוחר יותר את מפעל השעונים "עדי". הוא שימש בקבוצתו בתפקידי ניהול רבים, ובהם גזבר ומרכז משק. לאורך שנים החזיק את התיק הפיננסי של יבנה והיה האחראי המרכזי לבניית החיסכון של יבנה ולחוסנה הכלכלי.
למד כלכלה חקלאית באוניברסיטה העברית ברחובות לתואר הראשון, ואת התואר השני למד והשלים באוניברסיטת בר-אילן. בשנים 1981–1984, עת יורם ארידור שימש שר האוצר, התמנה גדיש לממונה על אגף התקציבים במשרד אוצר והיה מהיחידים שראו את הסכנה בוויסות מניות הבנקים ואף התריע על כך.
בשנת 1988 הקים את "יבין" - משרד לייעוץ כלכלי ובו עבד עד יומו האחרון; כתב חוות דעת, ישב בבוררויות רבות וביצע עבודות כלכליות למשרדי הממשלה, לרשויות מקומיות, למגזר החקלאי וההתיישבותי ולשוק הפרטי.
לאורך השנים מילא תפקידים תנועתיים רבים: יצא עם משפחתו לעזרת כפר דרום השכן, יצא לשליחות באיראן, היה יו"ר ועדת המשק והכלכלה של הקיבוץ הדתי בסוף שנות ה-70, וכיהן כיושב ראש ועדת המיסים הבין-קיבוצית. בתקופה זו הוביל בתנועה מדיניות כלכלית על פי עקרונות של "הסתפקות במועט", חיסכון לעתיד והתרחקות מהרפתקאות פיננסיות. כך שרדה תנועת הקיבוץ הדתי, שלא כאחיותיה, את משבר הקיבוצים של שנות ה-80.
בשנותיו האחרונות, לנוכח השינויים בתנועה הקיבוצית בכלל ובתנועת הקיבוץ הדתי בפרט, הקים יעקב את "הזרם השיתופי" שדבק ביסודות השיתוף, השוויון והערבות ההדדית, ופעל רבות להרחיב את שורותיו.
ב-2 במאי 2004 התמנה על ידי שר התמ"ת דאז, אהוד אולמרט לעמוד בראש הוועדה הציבורית לרפורמה במינהל מקרקעי ישראל, אשר כונתה על שמו, ועדת גדיש. מטרת הוועדה הייתה הצעת רפורמה במינהל מקרקעי ישראל. הוועדה הגישה את המלצותיה במרץ 2005, והציעה רפורמה בנושא שיווק קרקעות, האצת הליכי ההסדר והרישום ושינוי מבני במינהל מקרקעי ישראל.
בפברואר 2012 יצא לאור ספר לזכרו בשם "בדרך אשר הלכת" בהוצאת הקיבוץ המאוחד ותנועת הקיבוץ הדתי ובעריכת בתו רונית גדיש, ובו פרקים ביוגרפיים על ילדותו ונערותו ועל עשייתו בתחום הכלכלי, ומבחר מן הדברים שכתב ואמר בנושאים הקיבוציים והכלכליים.
הערות שוליים

↑  "בדרך אשר הלכת, לזכר יעקב גדיש", הוצאת הקיבוץ המאוחד, 2012
| --- | --- |
בקרת זהויות :  NLI: 987007300356705171  ISNI: 0000 0000 6795 1119  VIAF: 97333562   WorldCat (עם VIAF): 97333562
ג'יי. בי. פריצקר

ג'יי רוברט "ג'יי. בי." פריצקר (באנגלית: Jay Robert "J. B." Pritzker; נולד ב-19 בינואר 1965) הוא פוליטיקאי, איש עסקים ונדבן אמריקאי-יהודי, שמכהן מאז ינואר 2019 כמושל ה-43 של מדינת אילינוי. פריצקר הוא חבר במפלגה הדמוקרטית. הוא שותף מנהל של קבוצת פריצקר ובן למשפחת פריצקר, הבעלים של תאגיד המלונות הייאט. הונו הפרטי מוערך ב-3.6 מיליארד דולר (נכון ליוני 2023), והוא המושל העשיר ביותר בהיסטוריה של ארצות הברית.
משפחה, השכלה ועסקים

פריצקר נולד באתרטון שבקליפורניה לדונלד וסו. אביו ייסד יחד עם שני אחיו, ג'יי ורוברט, את רשת המלונות הייאט. אחותו הבכורה היא פני פריצקר, שכיהנה בקבינט של ברק אובמה כמזכירת המסחר של ארצות הברית. הוא למד באקדמיית מילטון ובעל תואר ראשון במדע המדינה מאוניברסיטת דיוק. הוא עורך דין בעל תואר J.D. במשפטים מאוניברסיטת נורת'ווסטרן.
מרכז העסקים של פריצקר הוא בשיקגו. הוא שימש כיושב ראש של ChicagoNEXT, המועצה לחדשנות וטכנולוגיה של ראש עיריית שיקגו לשעבר, רם עמנואל. הוא הקים את "1871", חממה טכנולוגית ללא מטרת רווח. יחד עם אחיו אנתוני הוא ייסד את קבוצת פריצקר שמחזיקה ומתפעלת מספר חברות מסחריות.
קריירה פוליטית

פריצקר שימש כעוזר פרלמנטרי של מספר נציגים בקונגרס האמריקאי. ב-1998 הוא ניסה ללא הצלחה להיבחר כנציג של אילינוי בבית הנבחרים של ארצות הברית. הוא סיים את המרוץ במקום השלישי מתוך חמישה מתמודדים.
פריצקר היה יושב ראש שותף של הקמפיין של הילרי קלינטון בבחירות המקדימות לנשיאות ארצות הברית ב-2008. לאחר שקלינטון הפסידה בבחירות המוקדמות הוא תמך בברק אובמה בבחירות לנשיאות. הוא שימש נציג בוועידה הדמוקרטית הלאומית ב-2008 וב-2016.
קריירה פוליטית > מושך אילינוי

ב-6 באפריל 2017 הכריז פריצקר שיתמודד לתפקיד מושל אילינוי נגד המושל הרפובליקני ברוס ראונר. ב-20 במרץ 2018 הוא זכה בבחירות המקדימות של המפלגה הדמוקרטית. בבחירות הכלליות, שהתקיימו בנובמבר 2018, הוא הביס את ראונר. הוא קיבל כ-54% מקולות הבוחרים בעוד שראונר קיבל 39% בלבד. פריצקר השקיע יותר מ-171 מיליון דולר בקמפיין. הוא נכנס לתפקיד המושל ב-14 בינואר 2019.
קריירה פוליטית > מושך אילינוי > קדנציה ראשונה

הבחירה של פריצקר לתפקיד הביאה לסיומה של תקופה ארוכה שבה הממשל של אילינוי היה מפוצל בין ראונר הרפובליקני והקונגרס, שנשלט ברובו על ידי דמוקרטים. לפיצול היו השלכות חמורות על תפקוד המדינה, ובשנים 2016–2018 המדינה פעלה ללא תקציב מאושר בחוק. כחצי שנה לאחר כניסתו לתפקיד, פריצקר הצליח להעביר וחתם על תקציב לשנה הפיסקלית 2019–2020. התקציב כלל גידול בהוצאה הציבורית על חינוך, השכלה, ושירותי רווחה לילדים.
במספר תחומים קיבל פריצקר החלטות שתואמות עמדות המזוהות עם המפלגה הדמוקרטית. בינואר 2019 הוא חתם על ברית האקלים האמריקאית (אנ'), שבמסגרתה הכריזו 24 מדינות על מחויבותן למטרות של הסכם פריז, זאת בתגובה להחלטה של נשיא ארצות הברית דונלד טראמפ לסגת מההסכם. ביוני 2019 חתם פריצקר על חוק שהגדיר את הזכות לעשות הפלה כזכות יסודית של נשים באילינוי וביטל חוק קודם מ-1975, שהטיל עונשים על רופאים שביצעו הפלות. ביטול החוק ביטא את עמדתו של פריצקר לגבי הפלות ונעשה בתקופה שבה עלה חשש שבית המשפט העליון יאמץ גישה שונה מזו שאומצה בפסק דין רו נגד וייד. הוא חתם גם על חוק שיצר מסגרת לבחינה של שחרור מוקדם לאסירים צעירים. הוא הרחיב את האישור להימורים באילינוי - מדיניות שביקשה ראש העיר של שיקגו לורי לייטפוט על מנת לסייע לתקציב של העיר. הוא חתם גם על חוקים שהרחיבו את פיקוח המדינה על נשיאת נשק, חוקים שמיתנו את היחס למהגרים ופליטים, חוק שהעלה את שכר המינימום במדינה, חוק שהביא ללגליזציה של סמים קלים וחוק שדורש מבתי ספר להפגין יחס סובלני ומכיל כלפי להט"בים וללמד היסטוריה של להט"בים. בנוסף, הוא חתם על חוק שאסר על נשיאת סוגים מסוימים של כלי נשק רבי עוצמה ומחסניות מוגדלות. הוא חתם גם על החוק הראשון ברחבי ארצות הברית שאסר על דרישת ערבות במזומן לשחרור נאשמים.
בתקופת כהונתו של פריצקר פרצה מגפת הקורונה. הממשל של פריצקר ריכז את הטיפול במגפה, ופריצקר עצמו החל למסור עדכונים טלוויזיוניים יומיים. ב-9 במרץ 2020 פריצקר הכריז על מצב חירום במדינה (state disaster proclamation). הוא הכריז על סגירת מוסדות החינוך במדינה ב-13 במרץ, ועל מגבלות שונות, כולל סגירת עסקים לא חיוניים והוראות להגבלת תנועה ועידוד השהייה בבתים (stay at home order) ב-20 במרץ.
בעקבות רצח ג'ורג' פלויד במינאפוליס, פרצו בסוף מאי 2020 הפגנות ומהומות בשיקגו וסביבתה. לבקשת לייטפוט, פריצקר שלח ב-31 במאי כוחות של המשמר הלאומי של אילינוי כדי לעזור למשטרת שיקגו להתמודד עם הפרות הסדר. זו הייתה הפעם הראשונה שהמשמר הלאומי נשלח לשיקגו בתגובה להפרות סדר אזרחיות מאז המהומות שפרצו ב-1968 בעקבות רצח מרטין לותר קינג והמחאה סביב הוועידה הלאומית הדמוקרטית באותה שנה.
פריצקר חתם על הצעת חוק לשינוי שיטת המיסוי במדינה ממס אחיד (נייטרלי) למס פרוגרסיבי. לצורך אישור התוכנית נדרש תיקון לחוקת אילינוי, והבוחרים באילינוי הצביעו נגד התיקון בבחירות בנובמבר 2020.